CELEX: 62015TN0184
Language: da
Date: 2015-04-14 00:00:00
Title: Sag T-184/15: Sag anlagt den 14. april 2015 — Trivisio Prototyping mod Kommissionen

10.8.2015   
            
            
               DA
            
            
               Den Europæiske Unions Tidende
            
            
               C 262/30
            
         Sag anlagt den 14. april 2015 — Trivisio Prototyping mod Kommissionen
   (Sag T-184/15)
   (2015/C 262/40)
   Processprog: tysk
   
      Parter
   
   
      Sagsøger: Trivisio Prototyping GmbH (Trier, Tyskland) (ved advokaterne A. Bartosch og A. Böhlke)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2015) 633 final af 2. februar 2015 om opkrævning af 3 85  112,19 EUR med tillæg af renter, der skyldes af Trivisio Prototyping GmbH, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende: Urigtig vurdering af de faktiske omstændigheder
               
                           —
                        
                        
                           Sagsøgeren har herved bl.a. gjort gældende, at Kommissionen ved undertegnelsen af tilskudsaftalerne ULTRA (»Ultra portable augmented reality for industrial maintenance applications«), IMPROVE (»Improving Display and Rendering Technology for Virtual Environments«) og CINeSPACE (»Experiencing urban film and cultural heritage while on-the-move«) vidste, at der blev anvendt russiske ingeniører, eller under alle omstændigheder burde have vidst det. Sagsøgeren har tilføjet, at opkrævningen af det krævede beløb under disse omstændigheder udgør retsmisbrug.
                        
                     
         
               2.
            
            
               Andet anbringende: Der foreligger ingen tilsidesættelse af reglerne i bilag 2 til tilskudsaftalerne for så vidt angår sagsøgerens underentrepriser
               
                           —
                        
                        
                           Sagsøgeren har gjort gældende, at der bestod et tilsynsforhold mellem sagsøgeren og den enkelte arbejdsgiver for de russiske ingeniører — uafhængigt af den omstændighed, at der var tale om særskilte juridiske personer — således at der ikke foreligger en tilsidesættelse af reglerne i bilag II til tilskudsaftalerne for så vidt angår sagsøgerens underentrepriser.
                        
                     
         
               3.
            
            
               Tredje anbringende: Subsidiært, tilsidesættelse af princippet om beskyttelse af den berettigede forventning
               
                           —
                        
                        
                           Subsidiært har sagsøgeren påberåbt sig princippet om beskyttelse af den berettigede forventning over for den anfægtede opkrævning.